MILLยกบิ๊กล็อต325ล้านบาท ดึงกองไทยทวีทุน2ถือหุ้น7%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บิ๊กล็อตมิลล์คอน 325 ล้านบาท ยกขายกองทุนเปิดไทยทวีทุน2 ถือหุ้น 7% มั่นใจศักยภาพโครงการกรีนมิลล์ 
นายสิทธิชัย ลีสวัสดิ์ตระกูล ประธานกรรมการบริหารและกรรมการผู้จัดการ บริษัท มิลล์คอนสตีลอินดัสทรีส์ (MILL) เปิดเผยว่า ผู้ถือหุ้นรายใหญ่23 ราย ได้ทำรายการซื้อขายหุ้นรายใหญ่ (บิ๊กล็อต) เมื่อวันที่ 10 พ.ย.ที่ผ่านมา จำนวนหุ้น 122 ล้านหุ้น คิดเป็น 7% ของทุนจดทะเบียน รวมมูลค่าซื้อขาย 325.74 ล้านบาท หรือเฉลี่ยหุ้นละ 2.67 บาท ซึ่งเป็นราคาที่สูงกว่าราคาตลาด เสนอขายให้กับกองทุนเปิดไทยทวีทุน 2 
สำหรับกองทุนเปิดไทยทวีทุน 2 เป็นกองทุนร่วมทุนระหว่างรัฐบาลบรูไนและกองทุนบำเหน็จบำนาญข้าราชการ (กบข.) และสถาบันในประเทศ 8 ราย 
นายสิทธิชัย กล่าวว่า การดึงกองทุนดังกล่าวถือหุ้นเป็นนโยบายของบริษัทที่ต้องการสถาบันหรือนักลงทุนเข้ามาลงทุนระยะยาว ทำให้บริษัทมีศักยภาพการเติบโตและเป็นประโยชน์กับบริษัท ซึ่งกองทุนที่เข้ามาถือหุ้น มีนโยบายลงทุนระยะยาวในธุรกิจที่มีมูลค่าเพิ่มของอุตสาหกรรมของประเทศ โดยจะส่งตัวแทนเข้าร่วมเป็นกรรมการ 1 ที่นั่ง 
ภายหลังการขายหุ้น นายสิทธิชัยยังถือหุ้นใหญ่กว่า 20% รวมครอบครัวและพันธมิตรถือหุ้นเกือบ 30% 
ผู้บริหาร MILL กล่าวว่า กองทุนเปิดไทยทวีทุน 2 มีความเชื่อมั่นโครงการกรีนมิลล์ ซึ่งเป็นโครงการที่ทำให้อัตรากำไรขั้นต้นของ MILL ขยับเป็น 1520% จากเดิม 5% สามารถผลิตและจำหน่ายเชิงพาณิชย์ได้ต้นปี 2555
นอกจากนี้ MILL ยังมี DEG ซึ่งเป็นบริษัทในเครือของ KfW ธนาคารขนาดใหญ่ของเยอรมนีสนับสนุน 
นายธิติพงศ์ ตั้งพูนผลวิวัฒน์กรรมการบริหาร MILL กล่าวว่า ราคาเหล็กจะปรับตัวสูงขึ้นในไตรมาส 4 จากความต้องการใช้เหล็กที่กลับมาคึกคัก มีการเร่งก่อสร้างหลังฤดูฝน